Eurovision Song Contest 1993

38. Eurovision Song ContestDatum 15. Mee 1993Stad Millstreet (Irland)Gebai Green Glens ArenaGewënner Niamh Kavanagh (Irland)Zuel vu Länner 29, dovu 25 an der FinallNei Participatiounen Bosnien an Herzegowina, Kroatien, SlowenienModeratioun Fionnuala SweeneyInterval Act Linda Martin an Johnny LoganOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.


Den 38. Eurovision Song Contest war de 15. Mee 1993 an Irland. Organiséiert gouf d'Eurovisioun dat Joer an der Green Glens Arena zu Millstreet, enger Uertschaft mat zirka 1500 Awunner. Presentatrice war d'Fionnuala Sweeney.

Nei derbäikomm si Bosnien an Herzegowina, Slowenien a Kroatien. Am Ganzen hunn 25 Länner matgemaach, wat bis dohin déi gréisst Zuel vu Länner war déi matgemaach haten.

No dem Fall vun der Berliner Mauer an dem Opgoe vum Eisene Rideau 1989 wollten eng ganz Rei osteuropäesch Länner och beim Grand Prix matmaachen. Dofir ass fir déi Länner déi nei derbäikomme wollten, eng Virentscheedung agefouert ginn. Déi dräi éischt sollten da bei der Finall zu Millstreet kënnen dobäi sinn. Jugoslawien, dat a seng eenzel Deelrepubliken zerfall war, huet keng Starterlaabnis méi kritt. Matgemaach bei dëser Virentscheedung hu Bosnien an Herzegowina, Slowenien, Kroatien, d'Slowakei, Estland, Ungarn a Rumänien. D'Punkte sinn no dem selwechte System vergi ginn wéi beim normale Grand Prix.

Verschidde Sänger ware scho virdru mol eng Kéier dobäi, den Tony Wegas fir Éisträich 1992, den Tommy Seebach fir Dänemark 1979 a 1981 an d'Katri Helena fir Finnland 1979.

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Millstreet matgedeelt ginn.

Déi éischt Plaz krut d'Vertriederin vun Irland, d'Niamh Kavanagh mat 23 Punkte Virsprong virum Sonia (Groussbritannien). Déi drëtt Plaz krut d'Annie Cotton, déi fir d'Schwäiz ugetruede war.

Fir Irland war et déi fënneft Kéier datt et de Grand Prix gewonnen hat. Et war och déi lescht Kéier, datt Lëtzebuerg matgemaach hat.

Nëmmen déi éischt 19 Länner hunn dat Joer drop däerfte matmaachen, déi aner sollten 1 Joer Paus maachen. Dat war sou decidéiert ginn fir den osteuropäesche Länner et z'erméigleche matzemaachen.

 Osteuropäesch Virentscheedung 
 Land Interpret Titel Plaz Punkten Slowenien  1x band Tih dezeven dan  1  54 Bosnien an Herzegowina  Fazla  Sva bol svijeta  2  52 Kroatien  Put Don't Ever Cry  3  51 Slowakei  Elán  Amnestia na neveru  4  50 Estland  Janika Sillamaa Muretut meelt ja südametuld  5  47 Ungarn  Andrea Szúlák Árva reggel  6  44 Rumänien  Dida Dragan Nu pleca  7  38 3. Abrëll 1993, Ljubljana, Slowenien 

 Klassement 
 Plaz  Land  Interpret  Titel  Punkten 1.  Irland  Niamh Kavanagh  In Your Eyes  187 2.  Groussbritannien  Sonia  Better the Devil You Know  164 3.  Schwäiz  Annie Cotton  Moi, tout simplement  148 4.  Frankräich  Patrick Fiori  Mama Corsica  121 5.  Norwegen  Silje Vige  Alle mine tankar   120 6.  Holland  Ruth Jacott   Vrede   92 7.  Schweden  Arvingarna  Eloise  89 8.  Malta  William Mangion  This Time  69 9.  Griicheland  Keti Garbi  Eladha, hora tu fotos  64 10.  Portugal  Anabela  A cidade (até ser dia)  60 11.  Spuenien  Eva Santamaría  Hombres  58 12.  Italien  Enrico Ruggeri  Sole d'Europa  45 13.  Island  Inga  Þá veistu svarið  42 14.  Éisträich  Tony Wegas  Maria Magdalena  32 15.  Kroatien  Put  Don't Ever Cry  31 16.  Bosnien an Herzegowina  Fazla  Sva bol svijeta  27 17.  Finnland  Katri Helena   Tule luo  20 18.  Däitschland  Münchener Freiheit  Viel zu weit  18 19.  Zypern  Zymboulakis a van Beke  Mi stamatas  17 20.  Lëtzebuerg  Modern Times  Donne-moi une chance  11 21.  Tierkei  Burak Aydos  Esmer yarım  10 22.  Dänemark  Tommy Seebach Band  Under stjernerne på himlen  9 22.  Slowenien  1x band  Tih deževen dan  9 24.  Israel  Lahakat Shiru  Shiru  4 25.  Belsch  Barbara  Iemand als jij  3

 Um Spaweck 

 Eurovision.tv
 Eurovision.de
 diggiloo.net

 Malmö (Schweden) 100px Dublin (Irland) ESC 1992 Eurovision Song Contest ESC 1994

1993
Kategorie:Musek 1993